હમણાં એક બ્લોગીંગ ગ્રુપ માં પોસ્ટ વાંચતો હતો ત્યાં એક ફોટો જોયો, એ ફોટો હતો ઇન્ડિયા ના સૌથી વધારે કમાતા બ્લોગર્સ નો. એમાં થી ૨ લોકો ને તો હું ઓળખતો હતો પણ એમના વચ્ચે એક છોકરી જોઈ મને અચરજ થયું. કેમકે ઇન્ડિયા માં ભલે સ્ત્રી ઓ બધી જગ્યા એ આગળ નીકળતી હોય જેમકે બીઝનેસ, સ્પોર્ટ્સ, ભણતર અને આ ૨૬ મી જાન્યુઆરી એ જોયું એમ આર્મી માં, પણ ભારત માં બ્લોગીંગ એવી વસ્તુ છે જેમાં સૌથી ફેમસ મને યાદ છે ત્યાં સુધી ટ્વિન્કલ ખન્ના છે. પણ આ કોણ છે એ જાણવા ની મને ઈચ્છા થઈ. બાજુ માં લખેલું હતું ફાઉન્ડર ઓફ યોરસ્ટોરી.